section_heading: Stanovništvo
paragraph_text: Građani Pešavara većinom su Paštuni, iranski narod nastanjen u južnoj i jugozapadnoj Aziji. Paštuni čine značajnu nacionalnu grupu i većinski narod u pakistanskoj provinciji Hajber-Pahtunva. Paštuni žive i u Afganistanu, gdje su također značajna etnička grupa. Druga najveća grupa su Hindkovanci. Pored njih, u gradu žive desetine tisuća Tadžika, Hazara, Uzbeka, Iranaca i drugih.